Den Vest-Sjællandske Avis, 1819-09-11
At man bedrages saa ofte med falske Efterretninger og Krigens Gang i de Spanske Colonier og om Tingenes Stilling derovre, er ikke at undre sig over, da man faaer de fleste af disse Efterretninger fra enkelte Søefarende, som anløbe en roialistisk eller Jnsurgenthavn, og der enten høre galt eller blive noget urigtigt indbildt, især da desuden hvert Partie søger at fremstille Efterretningerne og hvad der forefalder saameget til sin Fordeel som mueligt; men virkeligt uforklarligt er det, at man næsten aldrig modtager nogen ret paalidelig og fuldstændig Forklaring af een eller anden underrettet Mandom hvorledes den sande Tilstand er beskaffen i disse Egne. - Hvad de sydlige Stater Buenos=Ayres og Chili angaaer, saa gaaer det nogenlunde an da de nu have en organiseret Statsforfatning, staae i en nøie Handelsforbindelse med Jordens øvrige cultiverede Nationer, og disse tildeels have staaende Agentere hos dem; men i Henseende til de nordlige Colonier hersker idel Forvirring og Mørke. Man kan vel nok saaledes skiønne, at Spanierne have endnu fast Fod i Kongeriget Mexico, og at deres Anliggender i dette Rige ere blevne meget forbedrede siden den kloge og tappre Admiral Apodaca er bleven Vicekonge; man veed ogsaa at Communicationen imellem Mexico og Veracrux er bleven friere; men tillige at Rebellionen er ikke endnu undertrykket i de nordlige Provindser, og at en Pater Torres holder der Revolutionen vedlige; men uagtet Kongeriget Mexico og de Nordamerikanske Friestater ere Naboelande, saa er det dog umueligt, at faae opklaret hvor stor Jnsurgenternes Magt er, hvorledes den er organiseret, hvormange af de nordlige Provindser der ere i deres Hænder, og især om den Mexikanske Kongres holder sig endnu i det Jndre af Landet eller den er opløst. - Lidt mere veed man vel om Tilstanden i Nye=Granada og Venezuela; men dog ikke nær saameget og sikkert, som man skulde førvente, siden nu saamange Engelske Undersaatter have, og det allerede i en saa lang Tid, taget Tieneste hos Jnsurgenterne. Den Spanske Hoftidende iagttager en haardnakket og mistænkelig Taushed; den Engelske og den Nordamerikanske Regiering affectere en politisk Ligegyldighed ved hvad der foregaaer i disse Stater, hvorved ingen afficielle Meddelelser komme til Syne. - Den bekiendte saakaldte Mexikanske Admiral, men egentlig Friebytter, Aari, fortsætter endnu sine Plyndretog i den Mexikanske Havbugt; i Enden af Mai havde han været i Cam peche Bugten med 5 Skibe, formodenlig for at forstyrre Seilladsen paa Veracrux; der havde han i Bugten Dolce besat Stæderne St. Philip og Je fabel, udplyndret Alt hvad der var, og giort et Bytte af 1500 Suroner Jndigo og 300000 Piastre; derfra seilede han til Triangel-Øerne, som ligge ved Jndgangen til den store Campeche-Bugt, for at indtage Vand og Levnetsmidler, og vedbliver at krydse omkring i disse Farvande. - Hvor galt det gik General Mac-Gregor med sin Expedition paa Jordtungen ved Panama er bekiendt nok, selv tog han Flugten til den republicanske Deel af St. Doming; herfra lyde nu Efterretningerne forskielligt om ham; i nogle af dem hedder det, at han ruster sig til et nyt Foretagende, i andre, at hans overblevne Folk ere i en jammerlig Tilstand og at de adsprede sig til alle Sider. - Om Tilstanden, i det store Kongerige Nye=Granada er man ligesaalidet paalidelig underrettet; det seer imidlertid udtil, at Tilstanden er omtrent saaledes beskaffen som i Mexico; at Spanierne have Hovedstaden St. Fe de Bogota, Søehavnen Chartagena og flere faste Positioner i deres Magt; men at Jnsurrectionen er udbredet over en Deel af de indre Provindser, imidlertid tegner det til ifølge de nyeste Efterretninger, at Kongeriget Nye-Granada vil snart være tabt for Spanien; thi det er nu temmeligt fikkert, at den Spanske Vicekonge i Nye=Granada er bleven aldeles slaget af Jnsurgenterne; man veed nemlig, at Morillo paa sit uheldige Tog igiennem Provindsen Varinas for at angribe Jnsurgenternes Positioner ved Orinoko, vilde trække den Spanske Armee i Nye=Granada til sig, enten for at giøre sit Angreb med desto større Eftertryk, eller for at redde sig ud af den Forlegenhed, hvori han kom paa dette Tog; en Hær af 3500 Mand rykkede ud fra St. Fede Bogota for at komme ham til Hielp; den nærmede sig efterhaanden til ApureFloden; men da den kom til Floden Pore, som falder i Metafloden, hvilken igien styrter sig i Orinoco, saa kom Jnsurgent Generalen Sant Ander ham imøde med en Krigsmagt, som for det meste bestod af de anseeligste Jndvaanere i disse Egne; Spanierne befatte Staden Chiara; men der bleve de paa alle Sider omringede af de talrigere Jnsurgentere; da Levnetsmidlerne begyndte at mangle maatte de resolvere sig til at staae sig igiennem; men nu blev deres Bagtogt saa heftigt angrebet af Jnsurgenterne, at de maatte indlade sig i en almindelig Trefning; Spanierne værgede sig kjækt, men Jnsurgenterne brød ind paa deres Linie med det Feldtraab: seire eller døe, kastede den og giorde over 1000 Mand til Fange; enkelte Hobe gik over til Jnsurgenterne; Resten blev aldeles adspredet.